## Pravilnik o uvjetima za uzgoj konoplje, načinu prijave uzgoja maka te uvjetima za posjedovanje i promet opojnih droga u veterinarstvu

### NN 67/2003 (19.4.2003.), Pravilnik o uvjetima za uzgoj konoplje, načinu prijave uzgoja maka te uvjetima za posjedovanje i promet opojnih droga u veterinarstvu

# MINISTARSTVO POLJOPRIVREDE I ŠUMARSTVA

791

Na
temelju članka 13. stavka 2., članka 14. stavka 2. i članka 18. stavka 2.
Zakona o suzbijanju zlouporabe opojnih droga ( (»Narodne novine«, br. 107/01.),
ministar poljoprivrede i šumarstva donosi

## PRAVILNIK

### O UVJETIMA ZA UZGOJ KONOPLJE, NAČINU PRIJAVE UZGOJA MAKA TE UVJETIMA ZA POSJEDOVANJE I PROMET OPOJNIH DROGA U VETERINARSTVU

I.
OPĆE ODREDBE

Članak
1.

Ovim
Pravilnikom propisuju se:

–
uvjeti koje mora ispunjavati pravna ili fizička osoba za uzgoj konoplje,

– način
izdavanja dozvole za uzgoj konoplje,

–
obrazac i sadržaj prijave uzgoja maka;

koji
nisu namijenjeni za proizvodnju opojnih droga, te

–
uvjete pod kojima veterinarske ustanove i doktori veterinarske medicine mogu
posjedovati opojnu drogu.

II.
POSTUPAK DOBIVANJA DOZVOLE ZA UZGOJ KONOPLJE

Članak 2.

1) U Republici Hrvatskoj dopušteno je uzgajati
konoplju (Cannabis sativa L) u svrhu proizvodnje vlakana, proizvodnje sjemena
za prehranu životinja, daljnjeg razmnožavanja i prerade sjemena.

2) Konoplju iz
stavka 1. ovog članka dopušteno je uzgajati ukoliko sadržaj
tetrahidrokanabinola u suhoj tvari biljke ne prelazi 0,2 %.

Članak 3.

1) Sorta konoplje iz članka 2. ovog Pravilnika mora
biti upisana u Upisnik novostvorenih domaćih sorti poljoprivrednog bilja i/ili
Upisnik stranih sorti poljoprivrednog bilja, koji se vodi na temelju Zakona o
sjemenu i sadnom materijalu (»Narodne novine«, br. 131/97.).

2)
Sorta konoplje iz stavka 1. ovog članka mora biti posebno ispitana na sadržaj
tetrahidrokanabinola u suhoj tvari biljke, prije početka proizvodnje.

Članak
4.

1)
Konoplja se može proizvoditi na temelju dozvole za uzgoj konoplje.

2)
Zahtjev za dobivanje dozvole za proizvodnju konoplje proizvođač predaje
Ministarstvu poljoprivrede i šumarstva ( u daljnjem tekstu: Ministarstvo)
najkasnije do 31. svibnja tekuće godine na Obrascu 1, koji je sastavni dio ovog
Pravilnika.

Članak
5.

 1) Dozvolu za uzgoj konoplje iz članka 4.
ovog Pravilnika može dobiti fizička ili pravna osoba koja:

– je
upisana u Upisnik poljoprivrednih gospodarstava, koji se vodi na temelju Zakona
o poljoprivredi (»Narodne novine«, br. 66/01 i 83/02),

–
proizvodi konoplju na poljoprivrednom zemljištu u vlas­ništvu ili posjedu na
površini većoj od 1 ha,

– ima
zaključen ugovor o proizvodnji i otkupu konoplje s pravnom osobom registriranom
za otkup i preradu konoplje odnosno djelatnosti iz članka 2. stavka 1. ovog
Pravilnika,

– je u
slučaju vlastite prerade registrirana za otkup i preradu konoplje odnosno
djelatnosti iz članka 2. stavka 1. ovog Pravilnika,

– u
zadnjih pet godina nije osuđivana za kazneno djelo zlouporabe droga.

2)
Dozvola iz stavka 1. ovog članka vrijedi za jednu sjetvenu sezonu.

Članak
6.

Tijekom
proizvodnje proizvođač je obvezan posjedovati račun o kupnji sjemena, iz kojeg
je vidljiva količina i sorta sjemena te broj deklaracije o kakvoći sjemena.

III.
PRIJAVA PROIZVODNJE MAKA

Članak
7.

Uzgoj
maka (Papaver somniferum L.), koji nije namijenjen za proizvodnju opojne droge,
proizvođač je dužan najkasnije u roku od 30 dana od dana sjetve prijaviti nadležnom
uredu državne uprave u jedinici područne (regionalne) samouprave, odnosno
upravnom tijelu grada Zagreba nadležnom za poslove poljoprivredne inspekcije (u
daljnjem tekstu: županijskoj poljoprivrednoj inspekciji).

Članak 8.

Prijavu
uzgoja maka iz članka 7. ovog Pravilnika, najkasnije do 1. svibnja tekuće
godine proizvođač dostavlja županijskoj poljoprivrednoj inspekciji, na Obrascu
2 koji je sastavni dio ovog Pravilnika.

IV.
UVJETI POD KOJIMA VETERINARSKE USTANOVE MOGU POSJEDOVATI OPOJNU DROGU

Članak
9.

1)
Veterinarske ustanove mogu posjedovati lijekove koji sadrže opojnu drogu iz članka
2. stavka 1. podtočke 1. Zakona o suzbijanju zlouporabe opojnih droga ako su
registrirane za obav­ljanje djelatnosti proizvodnje i prometa veterinarskih
lijekova, u skladu sa Zakonom o veterinarskim lijekovima i
veterinarsko-medicinskim proizvodima (»Narodne novine«, br. 79/98.).

2)
Veterinarske lijekove iz stavka 1. ovog članka mogu posjedovati i primjenjivati
znanstveno-veterinarske ustanove u obav­ljanju svoje djelatnosti, i to u
znanstveno-istraživačke i nastavne svrhe.

Članak
10.

 Doktori veterinarske medicine mogu
posjedovati veterinarski lijek koji sadrži opojnu drogu radi pružanja
neposredne veterinarske pomoći, u obavljanju veterinarske djelatnosti registrirane
u skladu sa Zakonom o veterinarstvu (»Narodne novine«, br. 70/97. i 105/01.).

Članak
11.

Doktori
veterinarske medicine mogu primjenjivati na životinjama veterinarske lijekove
koji u svom sastavu sadrže opojnu drogu, isključivo radi njihove dobrobiti, u
skladu sa Zakonom o dobrobiti životinja (»Narodne novine«, br. 19/99.) i
pravilima struke.

V. PRIJELAZNE I ZAVRŠNE ODREDBE

Članak
12.

Iznimno
od članka 3. ovog Pravilnika tijekom 2003. i 2004. godine dozvolit će se promet
i proizvodnja sljedećih sorti konoplje:

–
Beniko

–
Bialobrzeskie

– Cs

–
Carmagnola

–
Delta-Ilosa

– Delta
405

–
Dioica 88

–
Epsilon 68

–
Fedora 17

–
Fedrina 74

–
Felina 32

–
Felina 34-Felina 34

–
Ferimon-Ferimon

–
Fibranova

–
Fibrimon 24

–
Fibrimon 56

–
Futura

–
Futura 75

– Juso
14

–
Santhica 23

– Uso
31

–
Fasamo

–
Fedora 19

– Santhica 27.

Članak 13.

Ovaj
Pravilnik stupa na snagu osmog dana od dana objave u »Narodnim novinama«.

Klasa: 011-02/03-01/33

Urbroj: 525-1-03-1

Zagreb, 8. travnja 2003.

Ministar
**mr. sc.  Božidar Pankretić**, v. r.

![](dodatni/376531.gif)
![](dodatni/376532.gif)

Pravilnik, NN 67/2003-791